**Materiál na rokovanie Materiál č.: 12/2/2014**

**2. zasadnutia**

**Mestského zastupiteľstva Dunajská Streda**

**v VII. volebnom období**

***Dunaszerdahely Város Képviselő-Testülete***

***2. ülésének beterjesztett anyaga***

***a VII. választási időszakban***

**Návrh na zmenu uznesenia Mestského zastupiteľstva mesta Dunajská Streda č. 40/639/2014 zo dňa 8. apríla 2014, v časti D/**

***Határozati javaslat Dunaszerdahely Város Képviselő-Testülete 2014. április 8-i ülésén hozott 40/639/2014 sz. határozat módosítására a D/ pontjában***

Predkladá : Ing. Zoltán Hájos, primátor mesta

*Beterjeszti:*

Kontrolovala: Ing. Júlia Bubniaková, prednostka MsÚ

Ellenőrizte:

Vypracovala: Mgr. Priska Czúfalová, právny referát ÚP

*Kidolgozta:*

Návrh na uznesenie: Mestské zastupiteľstvo po prerokovaní predmetu návrhu

*Határozati javaslat:*

# 

**A/ s c h v a ľ u j e**

zmenu uznesenia Mestského zastupiteľstva mesta Dunajská Streda č. 40/639/2014 zo dňa 8. apríla 2014 tak, že v bode D/ schváleného znenia uznesenia sa čiarka za slovami „dňom 2. mája 2014“ nahrádza bodkou a za bodkou sa dopĺňa nová veta, ktorá znie: **„Ročná výška nájomného sa určuje vo výške 80 000 €, ktorú nájomca uhradí prenajímateľovi v rovnakých štvrťročných splátkach. Nájomca je povinný zostatok ročného výnosu úhrad za dočasné parkovanie motorových vozidiel použiť na nákup nových parkovacích automatov až po dobu, kým sa nevymenia všetky zastarané parkovacie automaty ako aj na materiálno-technické zabezpečenie odťahovania vozidiel.“**

**B/ ž i a d a primátora mesta**

**vykonať príslušné opatrenia za účelom realizácie bodu A/ tohto uznesenia**

**December 2014**

***2014. december***

**Dôvodová správa**

Mestské zastupiteľstvo mesta Dunajská Streda (ďalej len „MsZ“) svojim uznesením č. 38/592/2014 zo dňa 11. februára 2014 schválilo zámer uzavretia zmluvy o nájme parkovacích miest v zónach s dopravným obmedzením na území mesta Dunajská Streda a  parkovacích automatov vo vlastníctve mesta Dunajská Streda za účelom ich prevádzky, medzi mestom Dunajská Streda a spoločnosťou Municipal Real Estate Dunajská Streda, s.r.o., so sídlom Alžbetínske námestie 1203, 929 01 Dunajská Streda, IČO: 46 313 834, zapísanej v obchodnom registri Okresného súdu v Trnave, oddiel Sro, vložka č. 27969/T (ktorá je spoločnosť so 100%-nou majetkovou účasťou mesta Dunajská Streda na základnom imaní spoločnosti). Ďalším uznesením č. 40/639/2014 zo dňa 8. apríla 2014 MsZ spresnilo predmetné uznesenie.

**Znenie bodu III uznesenia MsZ č.** 38/592/2014 zo dňa 11. februára 2014:

**„Mestské zastupiteľstvo Dunajská Streda**

**III. schvaľuje**

**3.** Zámer uzavretia zmluvy o nájme parkovacích miest v zónach s dopravným obmedzením na území mesta Dunajská Streda a  parkovacích automatov vo vlastníctve mesta Dunajská Streda za účelom ich prevádzky, medzi mestom Dunajská Streda a spoločnosťou Municipal Real Estate Dunajská Streda, s.r.o., so sídlom Alžbetínske námestie 1203, 929 01 Dunajská Streda, IČO: 46 313 834, zapísanej v obchodnom registri Okresného súdu v Trnave, oddiel Sro, vložka č. 27969/T (ktorá je spoločnosť so 100%-nou majetkovou účasťou mesta Dunajská Streda na základnom imaní spoločnosti), na dobu neurčitú s určením výšky ročného nájomného na rok 2014 minimálne vo výške 92 500 eur, na rok 2015 minimálne vo výške 120 000 eur prirátané k tomu 90% rozdielu výnosov a nákladov spojených s činnosťou prevádzky parkovacích miest.“

**Znenie bodu D/ uznesenia MsZ č.** 40/639/2014 zo dňa 8. apríla 2014:

**„Mestské zastupiteľstvo Dunajská Streda**

**D/ s c h v a ľ u j e**

zmenu uznesenia Mestského zastupiteľstva mesta Dunajská Streda č. 38/592/2014 zo dňa 11. februára 2014 tak, že doterajšie znenie časti III, bod 3 uznesenia sa nahrádza nasledovným znením:

„3. Zámer uzavretiazmluvy onájme parkovacích miest v zónach s dopravným obmedzením na území mesta Dunajská Streda a  parkovacích automatov vo vlastníctve mesta Dunajská Streda za účelom ich prevádzky**,** medzi mestom Dunajská Streda a spoločnosťou Municipal Real Estate Dunajská Streda, s.r.o., so sídlom Alžbetínske námestie 1203, 929 01 Dunajská Streda, IČO: 46 313 834, zapísanej v obchodnom registri Okresného súdu v Trnave, oddiel Sro, vložka č. 27969/T (ktorá je spoločnosť so 100%-nou majetkovou účasťou mesta Dunajská Streda na základnom imaní spoločnosti), na dobu neurčitú **počnúc dňom 2. mája 2014,**  s určením výšky ročného nájomného na rok 2014 minimálne vo výške 92 500 eur, na rok 2015 minimálne vo výške 120 000 eur prirátané k tomu 90% rozdielu výnosov a nákladov spojených s činnosťou prevádzky parkovacích miest.“

Predmetné uznesenie je nerealizovateľné a v časti týkajúcej sa určenia výšky nájomného vzhľadom na predpokladané príjmy z parkovného a výdavky na prevádzkovanie parkovacích miest a parkovacích automatov nereálne, preto predkladateľ odporúča zmeniť ostatné uznesenie v predloženom rozsahu. Väčšina parkovacích automatov je v prevádzke od roku 2005, sú zastarané, často sa pokazia, preto je potrebné ich postupne vymeniť za nové, moderné a úspornejšie.

Zákonná úprava prevádzky parkovacích miest:

##### § 6a zákona č. 135/1961 Zb. o pozemných komunikáciách (cestný zákon) v z.n.p.

„(1) Na účely organizovania dopravy na území obce môže obec ustanoviť všeobecne záväzným nariadením úseky miestnych komunikácií na dočasné parkovanie motorových vozidiel (ďalej len "parkovacie miesta"), ak sa tým neohrozí bezpečnosť a plynulosť cestnej premávky alebo iný verejný záujem. Parkovacie miesta musia byť označené zvislými a vodorovnými dopravnými značkami. Vo všeobecne záväznom nariadení obec ustanoví spôsob zabezpečenia prevádzky parkovacích miest, výšku úhrady za dočasné parkovanie motorových vozidiel podľa osobitného predpisu, 2r) spôsob jej platenia a spôsob preukázania jej zaplatenia.  
  
(2) Prevádzkou parkovacích miest podľa odseku 1 môže obec poveriť aj inú právnickú osobu ako v § 3d ods. 5 písm. d). Na úpravu vzťahov medzi obcou a poverenou právnickou osobou sa vzťahuje osobitný predpis.2s) Ak prevádzku parkovacích miest zabezpečuje právnická osoba poverená obcou, tak všeobecne záväzné nariadenie obce podľa odseku 1 ustanoví aj podmienky a rozsah prevádzky parkovacích miest a spôsob určenia odplaty poverenej právnickej osoby za prevádzku parkovacích miest.  
  
(3) Výnos úhrad za dočasné parkovanie motorových vozidiel je príjmom obce; to neplatí, ak je prevádzka parkovacích miest zabezpečovaná podľa odseku 2, keď predmetný výnos úhrad za dočasné parkovanie je príjmom na prevádzku parkovacích miest poverenej právnickej osoby.“